وزارتِ تعلیم
وزراء کے گروپ نے ایک بھارت شریشٹھ بھارت کی پیش رفت کا جائزہ لیا
نئی دہلی، یکم جنوری:حکومت ہند کے ایک بھارت شریشٹھ بھارت پر نظر رکھنے کے لیے قائم کردہ وزراء کے گروپ  نے ایک بھارت شریشٹھ بھارت  پروگرام کی پیش رفت کا جائزہ لینے کے لیے مرکزی وزیر تعلیم جناب رمیش پوکھریال ‘نشنک’ کی صدارت میں ایک اعلیٰ سطحی میٹنگ کی۔
اطلاعات ونشریات کے مرکزی وزیر جناب پرکاش جاویڈکر، نوجوانوں کے امور اور کھیلوں کے وزیر مملکت  اور اقلیتی امور کے وزیر مملکت جناب کرن رجیجو اور ثفافت اور سیاحت کے وزیر مملکت  جناب پرہلاد سنگھ پٹیل نے جائزہ میٹنگ لی۔ سکریٹری ، اعلیٰ تعلیم اور اطلاعات ونشریات، جناب امت کھرے، سکریٹری، کھیل، جناب روی متل اور سیاحت ، ثقافت، نوجوانوں کے امور، کھیلوں، آیوش، دفاع، ریلوے، خواتین اور بہبود اطفال ، ایم ایس ایم ای، زراعت اور داخلی امور کے سینئر افسران نے میٹنگ میں شرکت کی۔
سکریٹری جناب امت کھرے نے شراکت دار وزارتوں کے ذریعہ کی گئی ای بی ایس بی سرگرمیوں پر مشتمل ایک تفصیلی پرزینٹیشن دیا۔ اب تک ای بی ایس بی کے نفاذ کے بارے میں جی او ایم کو جانکاری دیتے ہوئے سکریٹری جناب کھرے نے کہا کہ یہ تمام شراکت دار وزارتیں ، ای بی ایس بی پروگرام کو ایک بڑے جن آندولن میں بدلنے کے لیے ٹھوس اور مربوط کوشش کریں۔ انہوں نے بتایا کہ چھ مزید وزارتیں جیسے ماحولیات، جنگلات اور ماحولیاتی تبدیلی کی وزارت، آیوش وزارت، خواتین اور بہبود اطفال کی وزارت، وزارت برائے زراعت، ٹیکسٹائل کی وزارت اور ایم ایس ایم ای کی وزارت اس پروگرام میں شامل کی گئی ہیں۔
جناب پوکھریال نے اس بات پر روشنی ڈالی کہ وزیر اعظم جناب نریندر مودی نے کہا کہ ای بی ایس بی پروگرام ملک کے باشندوں کو متحد کرے گا اور ہم آہنگی اور تعلق کو فروغ دے گا۔ اس سال 25اکتوبر کو من کی بات پروگرام میں وزیراعظم نے اپنے ساتھی ملک کے باشندوں سے ای بی ایس بی ویب سائٹ وزٹ کرنے اور ویب سائٹ کی ریسپی کارنر پر اپنے مقامی ڈشیں اپلوڈ کرنے کی اپیل کی تھی۔ وزیر موصوف نے کہا کہ اس ملک کے عوام نے بڑی دلچسپی دکھائی ہے اور اس میں فعال طور پر شرکت کی ہے۔ ایک ہزار سے زائد پکوان کی ترکیبیں پورٹل پر اپلوڈکی جارہی ہیں۔ جناب پوکھریال نے اس بات پر زور دیا کہ ملک کی آزادی کی 75ویں سالگرہ منانے کے لیے ای بی ایس بی پروگرام کو آگے لے جانا چاہیے۔ اس سلسلے میں انہوں نے ہر ایک شراکت دار وزارت سے درخواست کی کہ وہ تجاویز فراہم کرے اور ایک ایکش پلان وضع کرے ، جس میں نئے اقدامات کی دریافت کی جائے اور جسے ای بی ایس بی کے تحت آگے لےجایا جاسکتا ہے۔ انہوں نے شراکت دار وزارتوں سے اپیل کی کہ ای بی ایس بی کے تحت ذیلی موضوعات کی نشاندہی کریں اور ای بی ایس بی پروگراموں کا ایک سالانہ کلینڈر تیار کریں۔ انہوں نے مزید کہا کہ وزارتوں کے زیر اہتمام ای بی ایس بی سرگرمیوں کی پیش رفت کا جائزہ ہر تین مہینے میں لیا جائے گا۔
نئی تعلیمی پالیسی کے بارے میں بتاتے ہوئے انہوں نے کہا کہ اس تعلیمی پالیسی میں مزاحیہ سرگرمیوں میں طلبہ کو شامل کرکے مختلف زبانوں کے سیکھنے پر زور دیا گیا ہے، تاکہ انہیں مختلف زبانوں کی اچھی سمجھ ہوسکے۔ وزیر موصوف نے کہا کہ ‘آج کا واکیہ’ ایک اچھی پہل ہے، جسے مزید مضبوط کرنے کی ضرورت ہے۔
جناب پرہلاد سنگھ پٹیل نے بتایا کہ ای بی ایس بی کو فروغ دینے کے لیے وزارت نے پہلے سے ہی ایسے 100 سیاحتی مقامات کی نشاندہی کی ہے، جہاں تعلیمی ادارے طلبہ کو ان علاقوں کے بارے میں جانکاری فراہم کرنے کے لیے مقامات ، ان کی تاریخ، سائنسی تعاون ، روایات اور ادب کا مطالعہ کرسکتے ہیں۔ جناب رجیجو نے کہا کہ یوتھ نیشنل اینٹگریشن کیمپ ملک بھر کے نوجوانوں میں ای بی ایس بی کے جذبہ کو فروغ دینے کے لیے ایک طاقتور اعلیٰ ہے۔ انہوں نے ہر ایک سے اپیل کی کہ وہ انتہائی فعال انداز میں ایک بھارت شریشٹھ بھارت کی روح اور اس کے مینڈیٹ کو آگے بڑھائیں۔
شراکت دار وزارتوں اور محکموں کے ذریعہ کئے گئےای بی ایس بی کے بڑے اقدامات :
اسکولی تعلیم اور خاندانی کا محکمہ
- 1.55 کروڑ طلبہ نے اسکول نصاب کے حصہ کے طور پر ای بی ایس بی کی سرگرمیوں میں حصہ لیا
- 146766سی بی ایس بی و دیگر اسکولوں میں ای بی ایس بی کلب کا قیام عمل میں آیا
- بھوپال میں کلا اتسو پروگرام میں 8کروڑ سے زائد طلبہ نے حصہ لیا
- آن لائن کلاسوں، وہاٹس ایپ ویڈیو کال کے توسط سے ای بی ایس بی موضوعات پر چرچا
محکمہ برائے اعلیٰ تعلیم
- اعلیٰ تعلیم حاصل کر رہے 15 لاکھ طلبہ نے ای بی ایس بی کی سرگرمیوں میں حصہ لیا
- 5 یوتھ فیسٹیول اور 16 طلبہ تبادلہ پروگرام منعقد کیا گیا
- 980 سے زائد آن لائن سرگرمیاں ایچ ای آئی میں ای بی ایس بی کے تحت انجام دی گئیں
وزارت ثقافت
- راشٹریہ سنسکرتی مہوتسو جسے اب ایک بھارت شریشٹھ بھارت کہا جاتا ہے، اس کا انعقاد مدھیہ پردیش کے جبل پور میں شاندار طور پر کیا گیا
- زونل ثقافتی مراکز کے ذریعہ 60 سے زائد آن لائن سرگرمیاں
- ساہتیہ اکیڈمی کے ذریعہ 5 کتابیں ریاستوں کی زبان میں ترجمہ کی گئیں اور شائع کی گئیں
وزارت سیاحت
- مائی گو کے توسط سے ہر ایک ریاست ؍ مرکز کے زیر انتظام خطے میں 15 دنوں کے لیے کوئز مقابلے کا انعقاد
- 227369لوگوں نے لیا حصہ
- بھارت پرو، انڈیا ٹورزم مارٹ 2019، امپھال
- ملک میں سیاحت کے مختلف پہلوؤں پر 61 دیکھو اپنا دیش ویبنار کا انعقاد، ای بی ایس بی پورٹل پر لنک
کھیل محکمہ
- مارچ 2020 تک 36زونل چمپئن شپ میں علاقے کی ریاستی ٹیمیوں کی فیلڈنگ کے منفرد تصور کے ساتھ تقریباً 22 سے 50 کھلاڑیوں کی حصہ داری
- شوٹنگ بال ، اسکائے، ملّکھمب، ٹک آف وار، کلاری پیٹو، کھوکھو جیسے جسمانی اور دیسی کھیلوں کے بارے میں بیداری پھیلانا ۔
- ایک بھارت شریشٹھ بھارت ویب سائٹ کے ڈیجیٹل پر اپلوڈ کیا گیا  ، ڈی ڈی اسپورٹس چینل پر نشر کیا گیا
نوجوانوں کے امور کا محکمہ
- نہرو یووا کیندر سنگٹھن
- مارچ 2020 تک 69 پروگرام ، 6956لوگوں کی شرکت
- آن لائن سرگرمیوں میں ایک لاکھ سے زائد طلبہ نے شرکت کی
اطلاعات ونشریات کی وزارت
- مختلف سوشل میڈیا پلیٹ فارموں کے ذریعہ ای بی ایس بی کی وزیبلیٹی
- میڈیا کے ذریعہ وزارت سیاحت کی دیکھو اپنا دیش ویبنار سیریز مقبول
- ڈی ڈی نیوز پر ای بی ایس بی موضوع پر 30 منٹ کا ہفتہ واری پروگرام
- ای بی ایس بی کے مختلف موضوعات پر ویبنار،تنوع ، روایات اور سرگرمیوں میں ثقافتی انضمام، مختلف ریاستوں کی دست کاری کا فروغ
وزارت دفاع
- 22 سینک اسکولوں کے ذریعہ شراکت دار ریاست کی زبان میں 185 سے زائد گیتوں کا ترجمہ ، 3754سے زائد طلبہ نے حصہ لیا
وزارت داخلہ
- سی اے پی ایف اکائیوں جیسے سشتر سیمابل ، سینٹرل انڈسٹریل سیکورٹی فورس ، سینٹرل ریزرو پولیس فورس ، آسام رائفلس ، بھارت۔تبت بارڈر پولیس  اور بارڈر سیکورٹی فورس  کے ذریعہ 19اکتوبر سے فروری 2020 کے دوران ثقافتی پروگرام ، نکر ناٹک اور فوڈ فیسٹیول جیسے پروگراموں کا انعقاد کیا گیا ، جس میں 1.12لاکھ سے زائد لوگوں نے شرکت کی
- مرکزی مسلح نیم فوجی دستے، آئی ٹی بی ٹی، سی آر پی ایف، سی آئی ایس ایف اور ایس ایس بی نے ایک بھارت شریشٹھ بھارت کے تحت زبان سیکھنے کو فروغ دینے کے لیے ‘آج کا واکیہ’ کے تحت اپنی ویب سائٹوں پر روزانہ مختلف ہندوستانی زبانوں میں ایک جملہ دکھایا
وزارت ریل
- ایک بھارت شریشٹھ بھارت شرکاء کے لیے سفری رعایت کے عمل کو آسان بنایا گیا۔ خصوصی معاملے میں 5ہزار روپے کی ماہانہ آمدنی کی حد کی شرط میں چھوٹ کے ساتھ ای بی ایس بی کے شرکاء کے لیے رعایت کا فائدہ